ประเมินความเสี่ยง รู้อาการ ไปพบแพทย์
เชื้อที่ก่อให้เกิดทอนซิลอักเสบทั้งไวรัสกับแบคทีเรียนั้นติดต่อได้ง่าย คุณอาจมีความเสี่ยงสูงขึ้นที่จะติดทอนซิลอักเสบภายใต้สภาวะจำเพาะ  ถ้าคุณได้แชร์อาหารและเครื่องดื่มกับผู้อื่น เช่นในงานเลี้ยงหรืองานสังคมอื่น คุณสามารถติดเชื้อได้ง่ายมาก นี่จะเพิ่มความเสี่ยงและเพิ่มความเป็นไปได้ที่จะเกิดอาการที่เกี่ยวข้องกับทอนซิลอักเสบ เมื่อรู้สึกคัดจมูกรุนแรงจนทำให้คุณต้องหายใจทางปาก นี่จะเพิ่มความเสี่ยงทอนซิลอักเสบ กลุ่มเชื้อโรคจะกระจายไปในอากาศเมื่อผู้ติดเชื้อหายใจ ไอหรือจาม การหายใจทางปากจะเพิ่มความเสี่ยงเป็นทอนซิลอักเสบ ในขณะที่ทุกคนที่ยังมีต่อมทอนซิลอยู่ล้วนเสี่ยงเป็นทอนซิลอักเสบ ปัจจัยเฉพาะบางอย่างจะเพิ่มความเสี่ยงให้สูงขึ้น  การสูบบุหรี่จะเพิ่มความเสี่ยงเพราะมันจะทำให้ต้องหายใจทางปากบ่อยขึ้นและลดความสามารถของร่างกายในการต่อสู้กับโรค การดื่มแอลกอฮอล์มากเกินไปจะไปลดระบบภูมิคุ้มกันของร่างกายให้ต่ำลง ทำให้คุณอ่อนแอต่อการติดเชื้อ อีกทั้งเวลาดื่มสังสรรค์ผู้คนมักจะปล่อยตัวดื่มแก้วเดียวกัน ทำให้เสี่ยงติดเชื้อได้ สภาวะใดก็ตามที่ทำให้ระบบภูมิคุ้มกันอ่อนแอลงล้วนทำให้เสี่ยงมากขึ้น เช่นโรค HIV/เอดส์ และโรคเบาหวาน ถ้าคุณเพิ่งจะผ่านการผ่าตัดเปลี่ยนถ่ายอวัยวะหรือรับการบำบัดด้วยรังสี คุณก็มีความเสี่ยงสูง คุณสามารถเป็นทอนซิลอักเสบในทุกช่วงวัย แต่การติดเชื้อจะเกิดกับเด็กถี่กว่าผู้ใหญ่ ถ้าคุณต้องอยู่ใกล้ชิดกับเด็ก คุณอาจมีความเสี่ยงสูง  ทอนซิลอักเสบนั้นพบมากที่สุดในช่วงวัยก่อนเข้าเรียนถึงช่วงกลางวัยรุ่น เหตุผลหนึ่งก็คือการต้องอยู่ร่วมกันอย่างใกล้ชิดระหว่างหมู่นักเรียนด้วยกัน จึงทำให้เชื้อแพร่กระจายได้ง่าย หากคุณทำงานในโรงเรียนประถมหรือมัธยม คุณมีความเสี่ยงในการเป็นทอนซิลอักเสบเพิ่มขึ้น ให้ล้างมือบ่อยๆ ระหว่างช่วงพักและหลีกเลี่ยงการสัมผัสกับผู้ติดเชื้อในรอบเวลา 24 ชั่วโมง ทอนซิลอักเสบนั้นมีอาการปรากฏทางร่างกายที่หลากหลายซึ่งใกล้เคียงกับไข้หวัดหรือเจ็บคอ หากคุณสังเกตเห็นอาการใดอาการหนึ่งดังต่อไปนี้แสดงว่าคุณอาจเป็นทอนซิลอักเสบ  มีอาการเจ็บคอที่นานเกิน 48 ชั่วโมง นี่เป็นอาการเบื้องต้นของทอนซิลอักเสบและเป็นหนึ่งในอาการแรกๆ ที่คุณจะสังเกตเห็น  กลืนอาหารได้ยาก ปวดหู ปวดศีรษะ มีอาการบวมรอบกรามกับต้นคอ  คอแข็ง ทอนซิลอักเสบพบได้บ่อยในเด็ก ถ้าคุณไม่ได้ตรวจดูตนเองแต่เป็นการตรวจเด็ก จำไว้ว่าเด็กนั้นจะมีอาการและแสดงอาการแตกต่างออกไป   เด็กมักจะมีอาการอาเจียนและปวดท้องเมื่อเกิดทอนซิลอักเสบ หากเด็กนั้นอายุน้อยจนไม่สามารถบอกความรู้สึกของตนเองได้ คุณอาจสังเกตดูว่ามีอาการน้ำลายไหล ไม่ยอมกินอาหาร และงอแงผิดปกติหรือไม่ ให้เพื่อนหรือญาติพี่น้องตรวจทอนซิลของคุณดูว่าบวมแดงหรือไม่ หรือถ้าคุณสงสัยว่าเด็กเล็กจะเป็นทอนซิลอักเสบ ให้ลงมือตรวจด้วยตัวเอง  วางปลายด้ามช้อนบนลิ้นของคนป่วยเบาๆ แล้วให้เขาส่งเสียงว่า “อา” ระหว่างที่คุณส่องไฟฉายดูที่ก้นคอ  ทอนซิลที่ติดเชื้ออักเสบนั้นจะบวมสีแดงจัด และอาจมีแผ่นหรือจุดหนองสีขาวหรือเหลืองติดอยู่บนทอนซิล สัญญาณเบื้องต้นอย่างหนึ่งของทอนซิลอักเสบคือมีไข้ ให้วัดอุณหภูมิเพื่อตรวจดูว่าคุณมีไข้หรือเปล่า  หาซื้อเทอร์โมมิเตอร์ได้ตามร้านขายยาทั่วไป ส่วนใหญ่จะใช้เวลาหลังวางปลายเทอร์โมมิเตอร์ไว้ใต้ลิ้นประมาณหนึ่งนาที ก็จะได้ค่าวัดที่แม่นยำ ถ้าจะวัดอุณหภูมิในเด็ก ให้ใช้เทอร์โมมิเตอร์แบบดิจิตอลแทนแบบปรอทเสมอ หากเด็กอายุต่ำกว่าสามขวบ คุณอาจต้องสอดเทอร์โมมิเตอร์เข้าทางรูทวารเพื่อให้ได้ค่าที่แม่นยำ เนื่องจากเด็กในช่วงอายุขนาดนี้อาจยังไม่มีความสามารถที่จะอมเทอร์โมมิเตอร์ค้างไว้ในปาก  อุณหภูมิปกติของร่างกายจะอยู่ที่ 36 – 37.5 องศาเซลเซียส อุณหภูมิที่สูงกว่านี้ถือว่ามีไข้ ถ้าคุณคิดว่าตนอาจเป็นทอนซิลอักเสบ คุณอาจต้องการการรักษาพิเศษหรือกระทั่งผ่าตัดเอาต่อมทอนซิลออก มีแต่แพทย์ที่จะบอกคุณได้และทำการตรวจอย่างเป็นทางการ ให้ทำการนัดแพทย์หรือผู้เชี่ยวชาญด้านหู จมูก ปากเพื่อประเมินอาการของคุณ หากลูกคุณมีอาการของทอนซิลอักเสบ ให้นัดพบกุมารแพทย์ทันที แพทย์น่าจะมีคำถามที่คุณต้องเตรียมตอบ ดังนั้นเตรียมตัวให้ดี  รู้คร่าวๆ ว่าคุณเริ่มมีอาการเมื่อไหร่ ทานยาแก้ปวดที่วางจำหน่ายทั่วไปแล้วอาการดีขึ้นบ้างไหม คุณเคยถูกตรวจว่าเป็นทอนซิลอักเสบหรือเจ็บคอมาก่อนหรือเปล่า และอาการนั้นกระทบการนอนไหม ทั้งหมดนี้คือสิ่งที่แพทย์อาจจะสอบถาม สอบถามแพทย์ถึงคอร์สการรักษาที่ดีที่สุด ผลการตรวจสอบต้องใช้เวลานานแค่ไหน และเมื่อไหร่ที่คุณจะสามารถกลับไปดำเนินชีวิตแบบปกติ แพทย์จะทำการตรวจสอบหลายๆ อย่างเพื่อวินิจฉัยทอนซิลอักเสบ   ตอนแรก แพทย์จะทำการตรวจร่างกาย ทำการตรวจลำคอ หู และจมูก ฟังการหายใจด้วยหูฟัง และตรวจดูว่าม้ามโตหรือไม่ นี่คือสัญญาณของโรคติดเชื้อโมโนนิวคลีโอซิส (mononucleosis) ซึ่งจะทำให้ทอนซิลอักเสบเช่นกัน  แพทย์จะทำการป้ายลำคอ เขาจะใช้ไม้ฆ่าเชื้อถูก้นคอเพื่อตรวจสอบเชื้อแบคทีเรียที่เกี่ยวข้องกับทอนซิลอักเสบ โรงพยาบาลบางแห่งมีอุปกรณ์ที่สามารถแสดงผลภายในไม่กี่นาที ในขณะที่บางแห่งคุณอาจต้องรอผลนาน 24 ถึง 48 ชั่วโมง  แพทย์อาจสั่งให้ทำการนับเม็ดเลือดแดง (CBC) นี่จะเป็นการนับเซลล์เม็ดเลือดต่างชนิดกัน แสดงว่าระดับไหนปกติและระดับไหนที่ต่ำกว่าปกติ มันจะชี้ให้เห็นว่าการอักเสบนี้เกิดจากไวรัสหรือแบคทีเรีย แพทย์จะทำเช่นนี้ก็ต่อเมื่อการผลตรวจจากการเพาะเชื้อจากไม้ป้ายลำคอมีผลเป็นลบ และแพทย์ต้องการตรวจอย่างละเอียดเพื่อหาสาเหตุ แพทย์จะทำการรักษาแตกต่างกันขึ้นอยู่กับสาเหตุและความรุนแรงของอาการ  หากไวรัสเป็นตัวต้นเหตุ จะมีการแนะนำให้ไปดูแลที่บ้านและคาดว่าคุณจะรู้สึกดีขึ้นภายใน 7 ถึง 10 วัน การรักษาจะเหมือนกับการรักษาไข้หวัดทั่วไป คุณควรพักผ่อน ดื่มน้ำมากๆ โดยเฉพาะน้ำอุ่น ให้อากาศมีความชื้นและอมลูกอม ไอศกรีมแท่ง และอาหารอื่นๆ ที่ช่วยให้ลำคอเย็น  หากแบคทีเรียเป็นตัวต้นเหตุ คุณจะได้รับใบจ่ายยาปฏิชีวนะ ให้แน่ใจว่าได้ทานยาครบขนานตามคำแนะนำ ถ้าไม่ได้ทำเช่นนั้นจะมีผลทำให้อาการแย่ลงหรือไม่หาย  ถ้าคุณมีอาการทอนซิลอักเสบบ่อยๆ การผ่าตัดเอาต่อมทอนซิลออกอาจเป็นหนึ่งทางเลือก การผ่าทอนซิลมักเป็นการผ่าตัดที่ใช้เวลาเพียงวันเดียว หมายความว่าคุณสามารถกลับไปนอนพักที่บ้านในวันนั้นได้เลย
เข้าใจว่าทอนซิลอักเสบนั้นติดต่อกันได้ง่าย. รู้ว่าปัจจัยใดที่จะทำให้คุณเกิดความเสี่ยงสูงสุด. ระวังทอนซิลอักเสบในเด็ก. ให้ความสนใจในอาการทางร่างกาย. รู้อาการที่ปรากฏในเด็ก. ตรวจทอนซิลดูอาการบวมแดง. วัดอุณหภูมิ. ทำการนัดพบแพทย์. เตรียมตัวไปพบแพทย์. ไปทำการตรวจที่คลินิกแพทย์. รักษาทอนซิลอักเสบ.
https://www.wikihow.com/Diagnose-Tonsillitis https://www.wikihow.com/Diagnose-Tonsillitis https://www.wikihow.com/Diagnose-Tonsillitis
Assessing Your Risk Knowing the Symptoms Visiting Your Doctor